**ЖИЖИГ, ДУНД ҮЙЛДВЭРИЙГ ХӨГЖҮҮЛЭХ САНГААС ОЛГОХ ХӨНГӨЛӨЛТТЭЙ ЗЭЭЛИЙН ТӨСӨЛ СОНГОН ШАЛГАРУУЛАЛТЫН ҮНЭЛГЭЭНИЙ АРГАЧЛАЛД ДҮН ШИНЖИЛГЭЭ ХИЙХ ҮНИЙН САНАЛ АВАХ УРИЛГА**

АНУ-ын Олон Улсын Хөгжлийн Агентлагийн Санхүүжилттэй Хөгжлийн Шийдэл ТББ-ын хэрэгжүүлж буй BEST хөтөлбөрийн (цаашид захиалгагч гэх) хүрээнд Монгол улсын Засгийн газрын хэрэгжүүлэгч агентлаг ЖДҮГ-ын “Жижиг, дунд үйлдвэрийг хөгжүүлэх сангаас олгох хөнгөлөлттэй зээлийн төсөл сонгон шалгаруулалтын үнэлгээний аргачлалд дүн шинжилгээ хийх” ажлыг гүйцэтгэх сонирхолтой аж ахуйн нэгжийг холбогдох материалаа ирүүлэхийг урьж байна.

Та доорх материалыг бүрдүүлэн [procurement@dsmongolia.org](mailto:procurement@dsmongolia.org), [mungunbagana@dsmongolia.org](mailto:mungunbagana@dsmongolia.org) хаягаар**2023 оны 01 дугаар сарын 16-ны өдрийн 17.00** цагаас өмнө  ирүүлнэ үү.

**Гүйцэтгэх ажил:**

|  |  |  |
| --- | --- | --- |
| **№** | **Агуулга** | |
| 1 | Гүйцэтгэх ажлын нэр | “Жижиг, дунд үйлдвэрийг хөгжүүлэх сангаас олгох хөнгөлөлттэй зээлийн төсөл сонгон шалгаруулалтын үнэлгээний аргачлалд дүн шинжилгээ хийх” |
| 2 | Захиалагч талууд | * USAID-н санхүүжилттэй Хөгжлийн Шийдэл ТББ-н хэрэгжүүлж буй BEST хөтөлбөр * Засгийн газрын хэрэгжүүлэгч агентлаг “Жижиг, дунд үйлдвэрийн газар” |
| 3 | Төсөв | 50 сая төгрөг |
| 4 | Хэрэгжүүлэх хугацаа | Эхлэх хугацаа: 2023 оны ... дүгээр сарын ...-ны өдөр  Дуусах хугацаа: 2023 оны ... дугаар сарын ...-ний өдөр  Судалгааны ажлыг ойролцоогоор 45-60 хоногийн хугацаанд бүрэн хийж дуусгасан байх. |
| 5 | Судалгааны ажил боловсруулах үндэслэл, хэрэгцээ шаардлага | * Жижиг, дунд үйлдвэр, үйлчилгээ үйлчилгээг дэмжих тухай хууль, “Алсын хараа-2050” Монгол Улсын урт хугацааны хөгжлийн бодлого, Засгийн газрын 2020-2024 оны үйл ажиллагааны хөтөлбөр, салбарын бусад бодлогын баримт бичигт тусгагдсан зорилт, арга хэмжээний хөтөлбөрүүдийг биелүүлэх. * ЖДҮҮЭ-дэд санхүүгийн дэмжлэг үзүүлэх зорилгоор хөнгөлөлттэй зээл олгох төслийн сонгон шалгаруулалтыг үнэлгээний үе шат, үнэлгээний системийн үр дүнг дээшлүүлэх ажлыг зохион байгуулах. * Чанаргүй зээлийн хэмжээг бууруулах, цаашид гарахгүй байх үйл ажиллагааг сайжруулах ажлыг зохион байгуулах. |
| 6 | Судалгааны ажлын зорилго | * Жижиг, дунд үйлдвэрийг хөгжүүлэх сангаас хөнгөлөлттэй зээл олгох төслийн сонгон шалгаруулалтын одоогийн үнэлгээний систем нь бодит байдалтай нийцтэй эсэхийг судлан тодорхойлох; * Төсөл сонгон шалгаруулалтын үнэлгээний систем, үнэлгээг сайжруулах зүйл байгаа эсэх; * Төслийн үнэлгээ хийх мэргэжилтнүүдийг чадавхижуулах, сургалт зохион байгуулах, гарын авлаг боловсруулах * Нийт 100-аас доошгүй зээлдэгчдэд зээлийн чанарын үнэлгээ хийж учир шалтгааныг тодорхойлох, * Зээлийн чанарын үнэлгээнээс цаашид авч хэрэгжүүлэх зөвлөмж боловсруулах. |
| 7 | Судалгааны ажлын хамрах хүрээ, тодорхойлолт | Жижиг, дунд үйлдвэрийг хөгжүүлэх сангийн хөнгөлөлттэй зээл олгох төсөл сонгон шалгаруулалтын үнэлгээ, судалгаанд дараах ажлуудыг заавал тусгагдсан байна:   1. Урьдчилсан судалгааны үнэлгээний системд аудит хийх.  * Одоогийн үнэлгээний систем нь төсөл хэрэгжилтийн бодит байдалтай нийцэж үнэлэгдэж байгаа эсэхэд судалгаа хийх; * Үнэлгээний системийг сайжруулах санал боловсруулах;  1. Нарийвчилсан судалгааны үнэлгээний системд аудит хийх.  * Одоогийн үнэлгээний систем нь төсөл хэрэгжилтийн бодит байдалтай нийцэж үнэлэгдэж байгаа эсэхэд судалгаа хийх; * Үнэлгээний системийг сайжруулах санал боловсруулах;  1. Хорооны хурлын гишүүдийн үнэлгээний системд аудит хийх.  * Одоогийн үнэлгээний систем нь төсөл хэрэгжилтийн бодит байдалтай нийцэж үнэлэгдэж байгаа эсэхэд судалгаа хийх; * Үнэлгээний системийг сайжруулах санал боловсруулах;  1. Орон нутгийн жижиг, дунд үйлдвэр хариуцсан мэргэжилтнүүдэд сургалт зохион байгуулах.  * Бизнес төслийн талаарх мэдлэг олгох; * Төслийн үнэлгээг хэрхэн хийх тухай; * Төслийн үнэлгээний гарын авлаг боловсруулах.  1. Зээлийн чанарын үнэлгээ хийх, зөвлөмж боловсруулах  * Зээлийн чанарын үнэлгээний түүвэр, арга зүйн асуулгыг боловсруулан судалгаа хийх; * Зээлийн чанарын үнэлгээнд хамрагдах зээлдэгч нарын жагсаалтыг гаргахдаа чанарын болон тоон үзүүлэлтийг эдийн засгийн салбарын ангилал болон олгосон оны зохистой байдлыг алдагдуулахгүй байх; * Судалгааны үр дүнгээр зээлийн чанар буурсан үзүүлэлтийн хүчин зүйлийг тодорхойлж, цаашид хэрэгжүүлэх зөвлөмжийг боловсруулах. |
| 8 | Санал болгож буй, арга зүй | 1. Зээл авахаар ирүүлсэн төсөлд баримт бичгийн судалгаа хийх 2. Сангийн нийт зээлдэгчийн тоон мэдээлэл, статистикт дүн шинжилгээ хийх 3. Бодлогын тулгамдсан асуудлын шинжилгээний арга 4. Зээлдэгчтэй асуулга судалгаа хийх 5. Оролцогч талуудтай фокус бүлгийн ярилцлага хийх 6. Оролцогч талуудтай ганцаарчилсан ярилцлагууд хийх 7. Бусад банк, санхүүгийн байгууллага болон ижил төстэй бусад орны үнэлгээний аргачлалтай харьцуулсан судалгаа хийх |
| 9 | Судалгааны ажлын хүрэх үр дүн болон хэрхэн ашиглах талаар төсөөлөл | * Төсөл сонгон шалгаруулалтын үйл ажиллагааг бодитой, ил тод, нээлттэй зохион байгуулах, * Төслийн үнэлгээг бодиттой дүгнэснээр ЖДҮХС-аас олгосон санхүүжилт үр дүнтэй байх, * Хөнгөлөлттэй зээлийн санхүүжилтийг үр дүнтэй олгосноор ЖДҮҮЭ-ийг өрийн дарамтад орох эрсдлээс сэргийлэх, * Орон нутагт ажиллаж байгаа ЖДҮҮЭ, хоршоо, ахуйн үйлчилгээний асуудал хариуцсан мэргэжилтэнгүүдийг чадавхжуулах, * Зээлийн чанарын асуудлын гарч буй бодит шалтгааныг тодорхойлж, түүнийг бууруулах зөвлөмж боловсруулах |
| 10 | Судалгааны ажил хэрэгжүүлэх, тайлагнах хугацаа, үе шат | **Эхлэлтийн тайлан:** Гэрээ байгуулснаас хойш хуанлийн 30 хоногийн дараа буюу 2023 оны ......дугаар сарын .....-ний дотор дараах ажлуудыг хийж гүйцэтгэн, захиалагч талд танилцуулж хүлээлгэн өгнө.   1. Гэрээ байгуулснаас хойш хийсэн ажлын тайлан; 2. Гэрээний дагуу ажиллах мэргэжилтнүүдийн нарийвчилсан төлөвлөгөөний биелэлтийн байдал; 3. Судалгааны ажлын нарийвчилсан төлөвлөгөө боловсруулж батлуулсан байдал; 4. Үндсэн судалгааг эхлүүлэх нөхцөл бүрдсэн гэж захиалагч тал үзэх шаардлага, шалгуурыг хангасан байх.   **Дунд хугацааны тайлан:** Гэрээ байгуулснаас хойш хуанлийн .... хоногийн дараа буюу 2023 оны ......дугаар сарын .....-ний дотор дараах ажлуудыг хийж гүйцэтгэн, захиалагч талд танилцуулж хүлээлгэн өгнө.   1. Судалгаа хийсэн ажлын дүгнэлт гаргах болон Үнэлгээний системийг сайжруулах санал боловсруулах; 2. Орон нутгийн мэргэжилтнүүдэд сургалт зохион байгуулах. 3. Зээлийн чанарын судалгааны үр дүнг танилцуулах, зөвлөмжийн санал боловсруулсан байх.   **Хяналтын буюу эцсийн тайлан:** Гэрээ байгуулснаас хойш хуанлийн .... хоногийн дараа буюу 2023 оны ......дугаар сарын .....-ний дотор Хяналтын тайлан, ажил хүлээлгэн өгөх актыг гаргаж өгөх бөгөөд дунд хугацааны тайлангаас өгсөн үйл ажиллагааны үр дүнг дуусгасан байх. |
| 11 | Судалгааны ажлын багт тавигдах шаардлага | * **Судалгааны байгууллагад тавигдах нийтлэг шаардлага:**  1. Төрийн байгууллагын үйл ажиллагаа, түүний шат дамжлагын талаарх ойлголт, мэдлэгтэй байх, 2. Банк санхүү болон аудитын үйлчилгээний олон улсын эрхтэй, ажлын туршлагатай байх, 3. Судалгаа, санхүүгийн дүн шинжилгээ хийж байсан туршлагатай байх.  * **Судалгааны багт тавигдах нийтлэг шаардлага:**  1. Бизнесийн удирдлага, банк санхүү, аудитын чиглэлээр магистр ба түүнээс дээш зэрэг эзэмшсэн байх; 2. Бизнесийн чиглэлээр зөвлөх болон удирдах ажлын 5-аас дээш жилийн туршлагатай байх, 3. Бизнесийн байгууллагад зөвлөх үйлчилгээ үзүүлсэн, сургалт зохион байгуулж байсан туршлагатай байх, 4. Төрийн байгууллага (яам, агентлаг)-д зөвлөх үйлчилгээ үзүүлж байсан туршлагатай байх, туршлагаа нотлох, 5. Асуудлыг цогцоор нь шийдвэрлэх, асуудалд дүн шинжилгээ хийх өндөр ур чадвартай, төрийн бодлого боловсруулах түвшинд ажиллаж байсан туршлагатай; 6. Зээлийн скоринг систем дээр ажиллаж байсан туршлагатай байх 7. ЖДҮ хөгжүүлэх, хувийн секторт хэрэгжиж байгаа хөгжлийн төслүүдэд үнэлгээ хийж байсан багтай байх 8. Тайлагнах, бусдад ойлгуулах, илтгэх, харилцааны өндөр чадвартай байх, |

**Нийлүүлэгчээс ирүүлэх материал:**

1. Үнийн санал;
   1. Хавсралтад байгаа загварыг ашигласан байх
   2. Үнийн саналд НӨАТ шингэсэн эсэхийг тодорхой бичсэн байх
2. Байгууллагын танилцуулга, ажил гүйцэтгэх багийн гишүүдийн танилцуулга, байгууллагын туршлагыг харуулсан нэмэлт материалууд /өмнө ижил төрлийн ажил гүйцэтгэж байсныг нотлох баримтууд/
   1. Байгууллагын гэрчилгээний хуулбар
   2. Байгууллагын дэлгэрэнгүй танилцуулга
   3. Багийн гишүүдийн дэлгэрэнгүй CV /багийн ахлагч, багийн гишүүдийг ялгах/
   4. Өмнө ижил төрлийн үйл ажиллагаа гүйцэтгэсэн туршлагууд
3. Гүйцэтгэх ажилтай холбоотой дараах зүйлсийг тусгасан ажлын санал ирүүлсэн байх
   1. Ажлыг ямар хугацаанд гүйцэтгэх календарчилсан төлөвлөгөө
   2. Хөндлөнгийн үнэлгээний хэрэгцээ шаардлагыг тусгасан байх
   3. Судалгааны түүвэр сонгох, чанарын мэдээлэл цуглуулах аргачлалыг тодорхойлсон байх
   4. Хөндлөнгийн үнэлгээний үр дүнг түгээх, танилцуулах төлөвлөгөөг тусгасан байх

**Нэг. Үнийн санал**

*Гүйцэтгэгч байгууллагын маягтаар*

**СОНГОН ШАЛГАРУУЛАЛТАД ОРОЛЦОХ ТУХАЙ ХҮСЭЛТ**

**Захиалагч байгууллагын нэр**: **‘**Хөгжлийн Шийдэл’ ТББ

Манай [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_] нь [\_\_\_\_\_] онд байгуулагдсан [\_\_\_\_\_\_\_\_\_\_\_\_\_\_\_\_\_\_\_\_\_\_] чиглэлийн үйл ажиллагаа явуулдаг.

Танай байгууллагаас 2023 оны 01 дугаар сарын 03-ны өдөр зарласан “Жижиг, дунд үйлдвэрийг хөгжүүлэх сангаас олгох хөнгөлөлттэй зээлийн төсөл сонгон шалгаруулалтын үнэлгээний аргачлалд дүн шинжилгээ хийх”сонгон шалгаруулалтад оролцох хүсэлтээ үүгээр илэрхийлж байна.

Тус ажлын үнийн санал [\_\_\_\_\_\_\_\_\_\_\_\_\_\_\_]/ НӨАТ-тэй, НӨАТ-гүй эсэх/ төгрөг байна.

Нийт [\_\_\_] ажлын өдөрт АЖЛЫН ДААЛГАВАРТ заасан ажлыг [БҮРЭН/ХЭСЭГЧЛЭН] гүйцэтгэх боломжтой болохоо илэрхийлж байна.

Хэсэгчлэн гүйцэтгэх тохиолдолд [\_\_\_\_\_\_\_\_\_\_\_\_\_\_\_]ажлыг [\_\_\_] хугацаанд хийж гүйцэтгэнэ.

ГҮЙЦЭТГЭХ ЗАХИРАЛ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_